Δυστυχώς το σπίτι δεν ανταποκρίθηκε στις προσδοκίες μας. Σαφέστατα δεν περιμέναμε από τις φωτογραφίες που είχαμε ήδη δει πως θα πάμε σε ένα πολυτελές σπίτι, όμως αυτά που αντικρίσαμε δεν τα περιμέναμε. Γενικά όλο το σπίτι έχει παλιά πράγματα, αυτό δεν αποτελεί πρόβλημα, αρκεί τα παλιά πράγματα να είναι καλοσυντηρημένα. Συγκεκριμένα η κρεβατοκάμαρα που είχε το διπλό κρεβάτι απέχει πολύ από αυτό που σημαίνει...διπλό κρεβάτι. Το κρεβάτι ήταν κολλημένο στον τοίχο και στο προσκέφαλο του κρεβατιού υπήρχαν πρίζες (!!!). Επίσης το στρώμα ήταν χάλια (ίσως και αυτό παλιό υποθέτω). Για να “δημιουργήσεις” σκοτάδι στο υπνοδωμάτιο αυτό έπρεπε να βγάλεις κάτι σαν καφάσι (έτσι μπορώ να το περιγράψω) που είχε την σίτα μέσα η οποία βίδωνε με κάτι αυτοσχέδιες βίδες (!!!) Με απλά λόγια έπρεπε να ανοίξεις το παράθυρο, να βγάλεις τις βίδες, να βγάλεις το καφάσι για να κλείσεις τα πατζούρια. Το δεύτερο δωμάτιο είχε δύο μονά κρεβάτια, εκεί η “κατάσταση” ήταν κάπως καλύτερη, για αυτό και προτιμήσαμε να κοιμηθούμε εκεί (!!!). Τα μαξιλάρια και τα στρώματα ούτε εκεί ήταν ικανοποιητικά, αυτό όμως έχει να κάνει και με τις προτιμήσεις του καθένα. Η κουζίνα περιείχε ότι χρειαστήκαμε, εκεί όμως υπήρχε ένα τεράστιο πρόβλημα...τα μυρμήγκια έκαναν παρέλαση (!!!), χωρίς να έχουμε αφήσει τρόφιμα ή κάτι άλλο για να τα προσεγγίσουμε. Σίγουρα δεν φταίνε οι οικοδεσπότες για αυτό, αλλά σίγουρα θα μπορούσαν να είχαν φροντίσει (πχ απεντόμωση, κάποιο spray για τα έντομα). Διότι και στο υπόλοιπο σπίτι κυκλοφορούσαν αράχνες (!!!) Όσον αφορά το μπάνιο τα πράγματα ήταν ικανοποιητικά με εξαίρεση την ροή του νερού, που προφανώς είχε γίνει για λόγους οικονομίας. Φυσικά και σεβόμαστε το περιβάλλον αλλά αυτό ξεπερνούσε κάθε σεβασμό. Η ροή ήταν ελάχιστη όσες μέρες μείναμε και ήταν μόνο στο ντουζ και καταλήγω πως ήταν επίτηδες διότι όλες οι υπόλοιπες βρύσες είχαν κανονική ροή και πως όταν άλλαζες την ροή στην βρύση του ντους υπήρχε κανονική ροή (και το “τηλέφωνο” του ντουζ δεν είχε πρόβλημα το κοιτάξαμε). Από τους εξωτερικούς χώρους αυτό που άξιζε ήταν το μπαλκονάκι που είχε, ναι μεν μικρό αλλά η θέα του ήταν καταπληκτική. Στο μπροστινό μέρος δεν μπορείς να κάτσεις το πρωί έχει πολύ ήλιο, όπως και στο μπαλκονάκι. Πίσω τα πράγματα δεν είναι τόσο περιποιημένα όπως φαίνονται στις φωτογραφίες, και εκεί ένα παλιό τραπέζι. Γενικά όλο το σπίτι είχε παλιά πράγματα και σου έδιναν την αίσθηση πως οι ιδιοκτήτες του ότι βρήκαν έβαλαν. Παλιές καρέκλες, παλιά τραπέζια,παλιά κρεβάτια (!!!) Το σπίτι δεν σε “τραβούσε” καθόλου να μείνεις. Σε όλες τις πόρτες οι πεντούγιες ήταν κομμένες (δεν ξέρω τον λόγο). Επίσης σε μία πόρτα είχε πλαστικό αντί για τζάμι κάτι το οποίο δεν σου προκαλούσε καμία ασφάλεια. Στα θετικά του σπιτιού ήταν η καθαριότητα και η τοποθεσία, όπως και η ευγενική χειρονομία τους να υπάρχουν στο σπίτι καφές, ζάχαρη, κρασί, εμφιαλωμένο νερό και μπισκότα. Τέλος και αρκετά σημαντικό ήταν οι συμπεριφορά των ιδιοκτητών. Δεν υπήρχαν πουθενά. (Πέραν της τηλεφωνικής επικοινωνιάς) Τα κλειδιά μας τα έδωσε η κόρη του ιδιοκτήτη που ναι μεν ήταν φιλική αλλά δεν μπήκε στην διαδικασία να μπει μαζί μας στο σπίτι...